דן צלקה

דן צַלְקָה (19 במרץ 1936 – 15 ביוני 2005) היה סופר, מסאי, משורר ומתרגם ישראלי.צלקה, דן, לקסיקון הקשרים לספרות ישראלית (כתב: אורי הולנדר)

ביוגרפיה

250px|ממוזער|שמאל|
לוחית זיכרון על ביתו של דן צלקה ברחוב יהואש 11 בתל אביב

דן צלקה נולד בשנת 1936 בוורשה. במלחמת העולם השנייה נמלטה משפחתו לברית המועצות, והתגוררה בסיביר ואחר-כך בקזחסטן. בתום המלחמה, בגיל עשר, חזר עם משפחתו לפולין, לעיר ורוצלב. למד מדעי הרוח באוניברסיטה של העיר, ועסק באיגרוף (פעילות שתופיע מאוחר יותר ברומאן "כפפות").

בשנת 1957 עלה ארצה ב"עליית גומולקה", ושינה את שמו ממיאטק לדן, שם שהציעה לו אחותו בעת ששהו במעברה ביבנה. למד עברית בקיבוץ חצור, התגייס לצה"ל ושירת בחיל השריון. לאחר שחרורו למד פילוסופיה והיסטוריה באוניברסיטת תל אביב. המשיך בלימודים בצרפת, והתגורר זמן מה בהולנד, בבריטניה ובאיטליה.

בשנת 1967 פרסם את הרומן הראשון שלו, "דוקטור ברקל".
בסוף שנות ה-60 היה עורך "משא", מוסף הספרות של העיתון "למרחב". בשנות ה-80 שימש כאחד מעורכי המשנה של כתב העת 'סימן קריאה', ופרסם בו מסות ופרוזה, ובשנים הבאות המשיך לעסוק בעבודות עריכה ותרגום.

צלקה לימד באוניברסיטת בן-גוריון, במחלקה לספרות, המסלול לכתיבה יצירתית. הוא בלט בידע כללי נרחב ובראייה נרחבת וכוללת של ספרות העולם. הוא היה בעל ראייה ביקורתית מיוחדת, ועזר לפרחי ספרות צעירים להתקדם.

בשנת 2000 יצא עם חבר למסע במרוקו, שאותו תיעד בספר "מרוקו – יומן מסע".

זכה בפרסים ספרותיים רבים: פרס ברנר (1976), פרס היצירה לסופרים ומשוררים (1972, 1991, 1997), פרס אלתרמן בעבור הרומן "אלף לבבות" (1992), פרס אקו"ם בעבור "עננים" ו"דפים מהודקים באטב" (1994), פרס אקו"ם על מפעל חיים (2000), ופרס ספיר בעבור "ספר האלף-בית" (2004).

התגורר בתל אביב עם אשתו אביבה. נפטר ב-15 ביוני 2005, בגיל 69, מסרטן הריאה.

ספריו
 ד"ר ברקל ובנו מיכאל (1967).
 שיח הברואים (1967): סיפורים.
 עץ הבסון (1973)
 צהרים (1974): פואמה.
 פיליפ ארבס (1977): רומאן.
 ילדי השמש (1979): ארבעה סיפורים
 המסע השלישי של האלדברן (1979): סיפור לבני הנעורים.
 כפפות (1982).
 פרחיה בין שודדי הים (1984)
 משחק המלאכים (1987): סיפורים.
 סימניות: קטעים, מאמרים, מסות (1987).
 פולחן חורף (1989)
 אלף לבבות (1991), מהדורה חדשה 2008.
 דפים מהודקים באטב: קטעים, מאמרים, מסות (1993)
 מלחמת בני ארץ בבני שחת (1993)
 עננים (1994).
 יהואש ורוכבי המרכבה השמיימית (1998).
 הפיתוי והשי: שירים, תרגומים, מכתמים, יומני מסע, מחזה זעיר, דפים מהודקים, מוצרטיאנה (1998).
 מרוקו – יומן מסע (2001).
 טריסטיה (2002): ספר שירה.
 בסימן הלוטוס (2002): רומאן.
 ספר האלף-בית (2003): מעין ספר אוטוביוגרפי – לקסיקון אישי, ערוך בסדר אלפביתי, ובו אירועים מחיי המחבר.
 11 סיפורים (2004).
 כל המסות (2018).

לקריאה נוספת
 אורי הולנדר, לקרוא את דן צלקה, אחוזת בית, 2011. 
 אילת נגב, דן צלקה: דוקטור ברקל ומיסטר צלקה, בתוך שיחות אינטימיות, תל אביב: משכל, 1995. גרסה דיגיטלית בפרויקט בן־יהודה. 
 . 

קישורים חיצוניים














 אלף לבבות באתר הוצאת חרגול




 עינת יקיר, הסימפוניה המקוללת, בלוג באתר "בננות", 1 בספטמבר 2008




הערות שוליים

קטגוריה:סופרים ישראלים
קטגוריה:סופרים כותבי עברית
קטגוריה:חבורת סימן קריאה
קטגוריה:זוכי פרס ספיר
קטגוריה:זוכי פרס ברנר
קטגוריה:זוכי פרס אלתרמן
קטגוריה:זוכי פרס היצירה לסופרים ומשוררים
קטגוריה:זוכי פרס אקו"ם
קטגוריה:ישראלים ילידי פולין
קטגוריה:עולים בשנות ה-1950
קטגוריה:סגל למרחב
קטגוריה:בוגרי אוניברסיטת תל אביב
קטגוריה:סופרי פנטזיה ישראלים
קטגוריה:אישים הקבורים בגבעת השלושה
קטגוריה:ישראלים שנפטרו מסרטן הריאה
קטגוריה:ישראלים שנולדו ב-1936
קטגוריה:ישראלים שנפטרו ב-2005